รัฐบาลไทย-ข่าวทำเนียบรัฐบาล-สำนักงานเศรษฐกิจการคลังชี้แจง ข้อวิจารณ์ตัวเลขประมาณการเศรษฐกิจ และการแก้ไขปัญหาเศรษฐกิจ
วันพฤหัสบดีที่ 19 เมษายน 2561
สํานักงานเศรษฐกิจการคลังชี้แจง ข้อวิจารณ์ตัวเลขประมาณการเศรษฐกิจ และการแก้ไขปัญหาเศรษฐกิจ
สํานักงานเศรษฐกิจการคลังชี้แจง ข้อวิจารณ์ตัวเลขประมาณการเศรษฐกิจและการแก้ไขปัญหาเศรษฐกิจ
วันที่ 17 เมษายน 2561 นายสุวิชญ โรจนวานิช ผู้อํานวยการสํานักงานเศรษฐกิจการคลัง สํานักงานเศรษฐกิจการคลัง กระทรวงการคลัง ชี้แจงข้อวิจารณ์ตัวเลขประมาณการเศรษฐกิจและการแก้ไขปัญหาเศรษฐกิจ ตามที่นักการเมืองวิจารณ์ตัวเลขประมาณการจีดีพีและการแก้ไขปัญหาเศรษฐกิจของรัฐบาล มีประเด็นดังนี้
1. นายพิชัย นริพทะพันธุ์ กล่าวถึงข้อมูลของธนาคารโลกและธนาคารพัฒนาเอเซีย (เอดีบี) ที่ระบุว่าเศรษฐกิจไทยอาจจะขยายตัวได้ประมาณร้อยละ 4 ซึ่งนายสมคิด จาตุศรีพิทักษ์ รองนายกรัฐมนตรี กล่าวว่า “ดีสุด ๆ” นั้น ความเป็นจริงคือการเจริญเติบโตที่ร้อยละ 4 นี้ ต่ํากว่าอัตราเฉลี่ยที่ธนาคารโลกและเอดีบีทํานายการเจริญเติบโตของโลก โดยไทยโตต่ํากว่าเวียดนาม ซึ่งอยู่ที่ร้อยละ 7.1 กัมพูชา ร้อยละ 7 ลาว ร้อยละ 6.8 และมาเลเซีย ร้อยละ 5.3 ถือว่าเป็นการเจริญเติบโตที่ต่ําที่สุดในภูมิภาค และต่ําที่สุดในกลุ่มประเทศกําลังพัฒนาทั้งหมดในเอเชียตะวันออก
2. ตัวเลขดังกล่าวสะท้อนว่าทั้งธนาคารโลกและเอดีบี มองไม่เห็นโอกาสที่เศรษฐกิจของไทยภายใต้การนําของรัฐบาลปัจจุบันจะสามารถทําให้ดีขึ้นได้ นอกจากจะยิ่งตกต่ําลงไปเรื่อย ๆ ล้าหลังประเทศเพื่อนบ้านอาเซียนทุกประเทศ ซึ่งเป็นแบบนี้มาตลอดหลายปีตั้งแต่มีการรัฐประหาร
3. นายอภิสิทธิ์ เวชชาชีวะ กล่าวถึงการบริหารเศรษฐกิจของรัฐบาล คสช.ว่าควรประเมินความคุ้มค่าการกระตุ้นเศรษฐกิจที่ผ่านมาเพราะหลายโครงการไม่เป็นไปตามเป้าหมายที่รัฐบาลวางไว้ ไม่สามารถกระตุ้นเศรษฐกิจได้แต่จํากัดอยู่กับคนบางกลุ่มเท่านั้น เมื่อเทียบงบประมาณที่ลงไปกับความคุ้มค่าที่ได้รับ มีผลที่ได้น้อย ควรคิดว่าทําอย่างไรให้ประชาชนมีรายได้ดีขึ้นโดยธรรมชาติ ซึ่งจะยั่งยืนและเป็นผลดีต่อภาวะการคลังด้วย
ข้อชี้แจง :
1. การขยายตัวของเศรษฐกิจมีแนวโน้มปรับตัวดีขึ้นเป็นลําดับต่อเนื่องตลอด 3 – 4 ปี จากร้อยละ 1.0 ในปี 2557 ขึ้นมาเป็นร้อยละ 3.0 3.3 และ 3.9 ในปี 2558 2559 และ 2560 ตามลําดับ และคาดว่าในปี 2561 จะขยายตัวได้ร้อยละ 4.2 ต่อปี ซึ่งเป็นการขยายตัวในระดับเต็มศักยภาพ (Potential GDP Growth) โดยมีปัจจัยขับเคลื่อนหลักจากการส่งออกและการท่องเที่ยว ในขณะที่การบริโภคและการลงทุนโดยรวมยังสนับสนุนการขยายตัวของเศรษฐกิจได้ดี ดังนั้น การขับเคลื่อนเศรษฐกิจจากที่ขยายตัวเพียงร้อยละ 1.0 ต่อปี มาขยายตัวได้ที่ร้อยละ 3.9 ต่อปี ภายในระยะเวลา 3 ปี ถือเป็นอัตราการเพิ่มที่เร็วกว่าประเทศต่าง ๆ ข้างต้น (เวียดนามจากร้อยละ 6.0 ในปี 2557 เพิ่มขึ้นเป็นร้อยละ 6.8 ต่อปี ในปี 2560 ลาวจากร้อยละ 7.6 ในปี 2557 ลดลงเป็นร้อยละ 6.8 ต่อปี ในปี 2560 กัมพูชาจากร้อยละ 7.1 ในปี 2557 ลดลงเป็นร้อยละ 7.0 ต่อปี ในปี 2560 และมาเลเซียจากร้อยละ 6.0 ในปี 2557 ลดลงเป็นร้อยละ 5.9 ต่อปี ในปี 2560)
2. ในช่วงที่ผ่านมา รัฐบาลได้วางรากฐานระยะปานกลางและระยะยาวให้แก่เศรษฐกิจ เพื่อสร้างโอกาสและความเชื่อมั่นให้แก่ภาคเอกชนในการสนับสนุนการเติบโตทางเศรษฐกิจและเพิ่มขีดความสามารถในการแข่งขันของประเทศ เช่น โครงการลงทุนใน EEC โดยการพัฒนาพื้นที่เขตเศรษฐกิจภาคตะวันออก 3 จังหวัด ได้แก่ ฉะเชิงเทรา ชลบุรี และระยอง เพื่อให้เป็นฐานที่ตั้งสําคัญของการลงทุนใน 10 อุตสาหกรรมเป้าหมาย ซึ่งใช้เงินลงทุนกว่า 1.5 ล้านล้านบาท ในระยะ 5 ปีข้างหน้า เพื่อให้เป็น New Engine of Growth ของเศรษฐกิจไทยและดึงดูดการลงทุนจากต่างประเทศ โครงการ National e-Payment เพื่ออํานวยความสะดวกในการการทําธุรกรรมทางการเงิน ซึ่งประเทศไทยเป็นประเทศแรกใน Asia ที่ริเริ่มโครงการในลักษณะนี้ สนับสนุน FinTech และส่งเสริมการใช้ QR Code นอกจากนี้ รัฐบาลมุ่งมั่นที่จะกระจายโอกาสไปยังภูมิภาคต่าง ๆ ผ่านโครงการลงทุนด้านคมนาคมขนส่งและส่งเสริมการท่องเที่ยวเมืองรอง เพื่อให้ประชาชนในจังหวัดรองมีงานทําและมีรายได้มากขึ้น ตลอดจนดูแลผู้มีรายได้น้อย 11.4 ล้านคน ผ่านบัตรสวัสดิการแห่งรัฐและยกระดับคุณภาพชีวิตผู้มีรายได้น้อยให้มีทักษะอาชีพเพิ่มขึ้น มีงานทํา มีรายได้เพิ่มขึ้น และสามารถเข้าถึงปัจจัย 4 ได้อย่างยั่งยืน ดังนั้น การดําเนินนโยบายของรัฐบาลมิได้มุ่งหวังเฉพาะการเติบโตเชิงปริมาณแต่เพียงอย่างเดียว หากแต่ต้องการให้คุณภาพของเศรษฐกิจและประชาชนดีขึ้นด้วย สอดคล้องกับธนาคารโลกและเอดีบีที่ระบุว่าโอกาสของการขยายตัวทางเศรษฐกิจคือการลงทุนในโครงสร้างพื้นฐานและการพัฒนา EEC นอกจากนี้ อันดับของ Ease of Doing Business ที่ดีขึ้นถือเป็นปัจจัยบวกต่อความเชื่อมั่นในอนาคต
3. ในช่วงปี 2557 และ 2558 รัฐบาลได้ดําเนินมาตรการทางการคลัง การเงิน และกึ่งการคลัง เพื่อหยุดการทรุดตัวของเศรษฐกิจหลายมาตรการ เช่น มาตรการช่วยเหลือเกษตรกร มาตรการช่วยเหลือผู้มีรายได้น้อย มาตรการช่วยเหลือ SMEs มาตรการช่วยเหลือภาคอสังหาริมทรัพย์ เป็นต้น ส่งผลให้อัตราการขยายตัวทางเศรษฐกิจหยุดการทรุดตัวลงได้และเร่งตัวขึ้นจากร้อยละ 1.0 ต่อปี เป็นร้อยละ 3.0 ต่อปี โดยที่อัตราการว่างงานอยู่ในระดับปกติ หนี้สาธารณะยังอยู่ในกรอบความยั่งยืนทางการคลัง ต่อมาในช่วงปี 2559 และ 2560 รัฐบาลได้เร่งกระตุ้นเศรษฐกิจผ่านการลงทุนในโครงสร้างพื้นฐาน โครงการ EEC มาตรการทางภาษีเพื่อกระตุ้นการลงทุน การใช้จ่าย การท่องเที่ยว และการจ้างงาน ส่งผลให้อัตราการขยายตัวของเศรษฐกิจเพิ่มขึ้นเป็นร้อยละ 3.3 และ 3.9 ต่อปี ตามลําดับ โดยที่อัตราการว่างงานอยู่ในระดับปกติ หนี้สาธารณะยังอยู่ในกรอบความยั่งยืนทางการคลัง ทั้งนี้ การขยายตัวของภูมิภาคต่าง ๆ ที่สอดคล้องกับการขยายตัวในระดับประเทศ สะท้อนให้เห็นว่าเศรษฐกิจมีการขยายตัวทุกภาคส่วน (Inclusive Growth) ประกอบกับการดําเนินนโยบายลดความยากจนและความเหลื่อมล้ําช่วยให้ผู้มีรายได้น้อยลดภาระค่าครองชีพลงและมีความเป็นอยู่ดีขึ้น
----------------------------------